**KRAJEVNA SKUPNOST GRADIŠČE NAD PRVAČINO**

Datum: 13.6.2023 ob 19h

**ZAPISNIK**

**8. redne seje sveta KS Gradišče, ki je potekala 11.7.2023 ob 19:00 v prostorih KS v kulturnem domu na Hribu**

**Prisotni:** Tanja Gregorič, Dalibor Antić, Aljoša Furlan, Denis Gregorič, in Danijela Jurkič

**Upravičeno odsotni člani Sveta krajevne skupnosti Gradišče:** Žan Marušič, Agnes Jurkič

**Ostali prisotni:** /

Tanja Gregorič, ki je pozdravila navzoče ter predlagala naslednji

**dnevni red:**

1. Potrditev zapisnika 7. seje KS Gradišče, z dne 13.6.2023.

2. Pregled rebalansa proračuna MONG za leto 2023.

3. Seznanitveni sklep rebalansa proračuna 2023.

4. Pregled prejete ponudbe za zavarovanje nepremičnin KS Gradišče, dopolnitve in ali potrditev predlaganega zavarovanja.

5. Pregled statusa pridobivanja ponudb za ogrevanje in izolacijo dvorane.

6. Predlog o organizaciji dogodka »Živi in pusti živeti« - v spomin Silvanu Gregorič

7. Pregled proračunske kartice in odločitve o nadaljnjih vzdrževalnih delih, nakupu dodatne opreme v prostorih KS.

8. Razno, pobude in vprašanja

9. Izplačilo sejnin

**AD 1**

**Tanja Gregorič (predsednica)** je članom KS povzela zapisnik 7. seje z dne 13.6.2023.

Na obstoječ zapisnik ni bilo pripomb, zato je bil sprejet sklep:

**Potrdi se zapisnik 7. redne seje sveta KS Gradišče z dne 13.6.2023.**

**AD 2**

Člani govorimo o rebalansu proračuna MONG za leto 2023;

* Investicije in inv.vzdrževanje sredstva znašajo 1450,00EUR;
* Prireditve in praznovanja KS Gradišča sredstva znašajo 6764,00EUR;
* Za upravljanje in tekoče vzdrževanje občinskih cest sredstva znašajo 1500,00EUR – dan je bil predlog za nabavo grušča za nanos na Gregorčičevi poti ter košnja in utrditev brežin ob tej poti; pot Aleksandrink se ne vzdržuje zaradi potencialnih težav z lastnikom parcel, ki mejijo na to pot;

S strani MONG je bilo dodeljenih dodatnih 39180,00EUR sredstev za izvedbo dodatnih investicij. Člani menimo, da bi se ta sredstva lahko uporabilo za izdelavo dodatne izolacije na strehi dvorane ali ureditev fasade na zahodni in južno zahodni strani stavbe (stran, ki gleda na dvorišče stanovanj in proti Krasu). Pridobiti je treba ponudbe za izvedbo teh del.

**AD 3**

Člani sveta KS pogledamo seznanitveni sklep rebalansa proračuna 2023 in se z njim strinjamo.

**AD 4**

Zavarovalna agentka agencije Generali, je posredovala ponudbo za požarno zavarovanje, zavarovanje stekla, zavarovanje odgovornosti, v skupni vrednosti 659,67EUR, katero člani sveta pogledamo ter potrdimo.

**AD 5**

Člani se pogovarjamo o pridobljenih ponudbah za ogrevanje in izolacijo dvorane. Pridobljeni sta bili:

* ponudba podjetja UNIVECTRA d.o.o. v višini 9678,98EUR, ki zajema generator toplega zraka na pelete, osnovno montažo priklop in zagon;
* VaskoM s.p.v višini 13590,80EUR, ki zajema 5kompletov zunanjih in notranjih enot ter montažo;
* Čakamo še na ponudbo VITANEST D.O.O..

**AD 6**

Predsednico KS je kontaktirala ga. Dragana Maroševič in prosila za najem dvorane, zaradi organizacije dogodka »Živi in pusti živeti« - v spomin Silvanu Gregoriču. Člani se strinjamo z pripravo dogodka, ponujena je bila možnost priprave frtalje. Predsednica se bo najprej pozanimala pri ga.Zori Čečko in ga. Darji Ferfolja, če bojo pripravljene speči frtaljo.

**AD 7**

Člani smo pregledali proračunsko kartico in se pogovarjali o nadaljnjih vzdrževalnih delih oz. nakupu dodatne opreme v prostorih KS. Govora je bilo o tem, da če bo dovolj sredstev, se bi dokupilo okna in jih zamenjalo – sejna soba na Hribu.

**AD 8**

Člani se pogovarjamo o:

* srečanju Gradišč z dne 24.6.2023 – stroški avtobusnega prevoza znašajo 820,00EUR; zaradi nizke udeležbe srečanja, se v prihodnje, v primeru nizke udeležbe, srečanja ne organizira na takšen način;
* posledično, v jesenskem času se skliče zbor krajanov, kjer se z vaščani pogovori glede organizacije praznika Binkošti in tudi srečanja Gradišč (in drugih točk);
* ponovno se omeni problematiko parkiranja v središču vasi ter ureditvi lastništva stavbe 41;
* pogovarjamo se o prireditvi krajevnega/NOB praznika v februarju 2024; strinjamo se, da se moramo čimprej dogovoriti v kakšnem obsegu, bo svet KS sodelovala pri organizaciji tega praznika. Točno moramo opredeliti kdo bo kril katere stroške (KS ali organizacija NOB), gre za stroške organizacije, hrane, pijače, glasbe in tudi čiščenja…
* člani se pogovarjamo o možnosti organizacije Martinovanja v manjšem obsegu; dan je bil predlog, da se povabi k sodelovanju vaške vinarje, s katerimi se bi organiziralo pokušina vaških vin;
* v nadaljevanju se pogovarjamo še o:
	+ nabavi golov – nakup na naročilnico;
	+ beljenje kuhinje in sejne sobe;
	+ javna razsvetljava še vedno ne dela;
	+ preselitvi arhiva iz »trgovine« na Hrib;
	+ napa še vedno ne dela – zamenjava elektronike;
	+ sečnja nevarnih dreves še ni izvedena;
	+ v stari kuhinji bi bilo treba zamenjati korito, staro je v slabem stanju;
	+ pot proti pokopališču – na zidu vgrajene lučke ne delajo ter okrasne krogle so za postavit na mesto;
	+ predlog Aljoše Furlana, da se za Božička, nabavi klopco in jo postavi v bližini Doma za ostarele v Gradišču;
	+ pripraviti obisk naše najstarejše vaščanke ga. Dragice.
* Prodaja semaforja se je zapletla, zaradi načina plačila; sredstva od prodaje, bi svet KS raje prejel kot donacijo, MONG pa potrebuje plačilo po predračunu.

**AD 9**

Tanja Gregorič je na glasovanje podala predlog glede izplačila sejnine za to sejo.

Člani sveta KS Gradišče so soglasno sprejeli naslednji sklep:

Predsednici, podpredsedniku in ostalim članom sveta KS Gradišče, ki so se udeležili te seje, se izplača sejnina.

Seja je bila zaključena ob 21:42.

Sejo je vodila Tanja Gregorič.

Zapisala:

Danijela Jurkič

 Predsednica sveta KS Gradišče

 Tanja Gregorič